ভগবন্ত মান
ভগবন্ত সিং মান (জন্ম ১৭ অক্টোবর ১৯৭৩) হলেন একজন ভারতীয় রাজনীতিবিদ, সমাজকর্মী, প্রাক্তন কৌতুক অভিনেতা, গায়ক এবং অভিনেতা। বর্তমানে ইনি ২০২২ সাল থেকে পাঞ্জাবের ১৭ তম মুখ্যমন্ত্রী হিসাবে দায়িত্ব পালন করছেন। তিনি ২০২২ সাল থেকে পাঞ্জাব বিধানসভায় ধুরি বিধানসভা কেন্দ্রের প্রতিনিধিত্ব করছেন এবং ২০১৯ সাল থেকে আম আদমি পার্টি, পাঞ্জাবের রাজ্য আহ্বায়ক হিসাবেও দায়িত্ব পালন করছেন। এর আগে, তিনি ২০১৪ থেকে ২০২২ সাল পর্যন্ত সঙ্গরুর লোকসভা কেন্দ্র থেকে লোকসভার সদস্য ছিলেন।